cyanic-selkie/wikianc huggingface dataset:
Polimero
Ang katagang polímero ay sumasaklaw sa isang malawak at iba’t ibang grupo ng molekula kasama ang mga proteina hanggang sa napakatibay na hibla ng kevlar. Ang angking katangian ng mga polímero na kakaiba sa ibang mga molekula ay ang pagpapaulit-ulit ng mga yunit ang atomo (monómero) sa kanyang kadena. Ito ay nangyayari sa polimerisasyon na kung saan ang mga molekula ng monómero ay nagkakabit-kabit. Halimbawa, ang pagbuo ng polyethene (na tinatawag ding polyethylene) ay nangangailangan ng libo-libong molekula ng ethene na nagkakawing sa isa’t isa upang makabuo ng paulit-ulit na yunit ng -CH2-:
Kalimitan ang pangalan ng mga polímero ay ayon sa monómero ng yunit nila. Halimbawa, ang polyethylene ay ipinakikita ng:
thumb
Dahil sa ang mga polímero ay nakikilala sa kanilang monómero ng bumubuo sa kanila, ang kadena ng polímero sa loob ng isang sustansiya ay karaniwang hindi magkakasinghaba. Hindi ito kamukha ng karaniwang molekula na kung saan ang bawat atomo ay tiyak at ang bawat molekula ay may takdang molekulang bigat. Ang pagkakaiba ng haba ng kadena ng polímero ay nangyayari dahil sa ang kadena ay natatapos matapos ang walang tiyak na pagpapahaba nito habang nagpopolimerisasyon.
Ang mga protina ay mga polímeroo ng mga asidong amino. Mula sa isang dosena hanggang ilang daang mga kumbinasyon ng mga dalawampung iba’t-ibang monómero nito upang makabuo ng kadena, ang pagkasunod-sunod ng mga monómero  ang nagtatakda ng hugis at kilos ng resultang proteina. May mga rehiyong aktibo na napalilibutan, na pinaniniwalaan ngayon, ng rehiyong estruktural na kung saan ang kaisang-isang tungkulin nito ay upang ipakita (ipalabas) ang rehiyong aktibo (na maaring higit sa isa sa bawat proteina.)  Kaya, hindi mahalaga ang absolutong pagkakasunod-sunod nito hangga’t ang mga rehiyong aktibo ay naipadadama ng maayos (na masusumpungan mula sa labas). Gayundin, kung saan ang pagbubuo ng polyethylene ay nangyayari ng tuloy-tuloy kung ayos ang mga kundisyones, ang pagbubuo ng mga biyopolímero tulad ng mga protina at asidong nukleiko ay nangangailanan ng tulong ng katalisador (sustansiyang nagpapatulin o nagpapadali ng pagsasanib.) Mula pa noong 1950s, ang mga katalisador ay nagpabilis sa pag-unlad ng mga sintetikong polímero. Sa paggamit ng maingat na pagkontrol sa pagsasanib na polimerisasyon, may mga polímerong nalikha na may bagong katangian tulad ng kakayahang mag-palabas ng makulay na liwanag.
Ang pag-uuri at pagkilala ng isang polímero ay nangangailangan ng maraming parametro na kailangang ipaliwanag sa dahilang ang isang polímero ay binubuo ng kalat-kalat na kadena na may iba’t ibang haba at kung saan ang bawat kadena ay binubuo ng latak ng monómero na umaapekto sa katangian nila. Ang ilang parametro ay ipanaliliwanag sa ibaba:
Katangiang pisikal ng mga polímero
Kasama ng mga katangiang pisikal ng mga polímero ay ang tindi ng polimerisasyon at kakalatan ng molang bigat (molar weight).
Pagsasanga-sanga
Habang humahaba ang kadena ng polímero, ang pagsasanga-sanga ay maaring mangyari. Sa polimerisasyong radikal na kung saan ang isang kadena ay kumukulot at kumakawing sa naunang bahagi ng kadena. Kapag napigtas ang kulot, nag-iiwan ito ng maliliit na kadena mula sa pinakamalaking gulugod na carbon. Ang may sangang kadena ng carbon ay hindi makalalapit ng malapit di tulad ng walang sangang kadena. Nagdudulot ito ng madalang na pagniniig ng mga atomo ng iba’t-ibang kadena, at madalang na pagkakataong makabuo o makagawa ng permanenteng dípolo (dipoles). Ang bunga nito ay mababang densidad dahil sa pagkakalayo-layo ng mga kadena. Makikita rin ang mababang temperatura ng pagkatunaw at tensile strength dahil mahina ang mga intermolekulang kawing nito at nangangailangan lamang ng mababang enerhiya upang pagutin ito.
Estereong kaayusan
Ang estereong kaayusan o tacticity ay nagpapaliwanag sa isomerikong kaayusan ng mga grupong punsiyonal sa gulugod ng mga kadenang carbon. Ang mga isotaktikong kadena ay itinatakda kung saan ang mga grupong pumalit ay nakalinya sa isang direksiyon lamang. Mainam ito upang sila ay tumabi nang malapit sa isa’t isa na nagbubunga na isang mala-kristal na lugar at napakatigas na polímero.
Kakaiba rito ang ataktikong kadena na kung saan walang kaayusan ng mga grupong pumalit. Hindi nagkakaakma-akma ang mga kadena ng maayos at kung saan ang intermolekulang pwersa ay mababa. Ito ay nagbubunga ng mababang densidad at mababang tensile strength ngunit may kalambutan. Ang grupong pumalit na sindiyotaktiko ay nagsasalisi sa magkabilang direksiyon. Dahil sa kaayusang ito, naiyaayos ng ang mga sindiyotaktikong kadena ang kanila sarili nang malapit sa isa’t isa ngunit hindi kasinglapit ng mga isotaktikong polímero. Mas mainam ang sindiyotaktikong polímero sa impact strength kaysa mga isotaktikong polímero dahil sa mataas na kalambutan nito na bunga ng kanilang mahinang intermolekulang pwersa.
Kopolimerisasyon
Ang kopolimerisasyon ay ang polimerisasyon ng dalawa o higit pang makakaibang monómero. Nabanggit na ang monómero ng 20 asidong amino na bumubuo sa kadena ng protina. Nagbubunga ng iba’t-ibang katangian ang kopolimerisasyon ng iba’t-ibang monómero tulad rin ng iba’t-ibang asido amino na nagbubunga ng iba’t ibang hugis ng proteina. Halimbawa, ang kopolimerisasyon ng ethene na may kaunting hex-1-ene ay isang paraan upang makabuo ng tuwid at magkaroon ng mababang densidad na polyethene (LLDPE). Ang mga sanga-sanga mula sa C4 mula sa hexene ang nagpapababa sa densidad at nag-iiwas sa malaking rehiyong kristalina sa loob ng polímero nang tulad ng HDPE. Ang ibig sabihin nito mapagtitiisan ng LLDPE ang malalakas ang pwersa ng pagpilas habang napananatili nito ang pagiging malambot.
Sa sumusunod na larawan makikita ang isang espesipikong uri ng kopolimerisasyon na tinatawag ng hakbang-palaking polimerisasyon o kondensasyong polimerisasyon. Sa partikular na polimerisasyong ito, isang maliit na molekula ang lumilitaw matapos ang polimerisasyon. Sa sumusunod eskemang pagsasanib, tubig ang maliit na bunga at naylon (nylon) ang nabuong polímero. Ang uri ng nylon (pangalan at katangian) ay nasa ilalim ng grupong R at R' sa mga monómero na ginamit.
Pwersang intermolekular
Ang pwersang pang-akit sa pagitan ng kadenang polímero ay nagdudulot ng malaking bahagi upang alamin ang mga katangian ng isang polímero. Dahil sa ang mga kadena ng polímero ay napakahaba, ang pwersa sa pagitan ng bawat kadena ay lalong mas matindi kaysa sa pagitan ng mga karaniwang molekula. Gayundin, mas mahaba ang kadena, mas amorpo ito (walang ayos). Isipin ang mga polímero na pulu-pulupot na kadena ang pansit – mas mahirap hatakin ang isang hibla ng pansit mas gusot ang mga kadena. Ang malakas na pwersang ito ay nagbubunga ng mataas na lakas sa batak (tensile strength) at temperatura ng pagkatunaw.
Ang pwersang intermolekular sa polímero ay inaalam ng mga dipolo ng mga monómero ng yunit. Ang polímero na naglalaman ng grupong amido ay makabubuo ng kawing hidroheno sa mga karatig kadena. Malakas ang pagkaakit ng positibong atomo ng hidroheno ng grupong N-H ng isang kadena sa atomo ng oksiheno sa grupong C=O ng iba. Ang matibay ng kawing hidroheno ang nagdudulot, halimbawa, sa mataas ng tensile strength at temperatura ng katunawan ng kevlar. Ang mga poliester ay may kawing na dipolo-dipolo sa pagitan ng atomo ng oxiheno sa grupong C=O at hidroheno sa grupong H-C. Ang dipolong kawing ay hindi kasing tibay ng kawing hidroheno kaya ang temperatura ng katunawan ng ethene at tibay nito ay mababa kaysa kevlar ngunit mas mainam hutukin ang mga polyester.
Subalit, ang ethene ay walang permanenteng dipolo. Ang pwersa ng pag-akit sa pagitan ng kadena ng mga polyethylene ay dulot ng pwersang van der Waals. Ang mga molekula ay masasabing nababalutan ng ulap ng mga negatibong elektron. Nag-iiwasan ang dalawang molekula kapag sila ay naglalapit sa isa’t-isa. Nagdudulot ito sa paghupa ng densidad ng elektron sa isang tabi ng kadena ng polímero na nagbubunga ng kaunting positibong dipolo sa tabi ito. Ang karga nito ay tama lang upang maakit ang ikalawang kadena ng polímero. Mahina ang mga pwersang Van der Waals kaya natutunaw sa mababang temperatura ang polyethylene.
Pagsusuri ng polímero
Maraming tekniks panglaboratoryo ang ginagamit upang alamin ang katangian ng mga polímero. Ang mga tekniks tulad ng wide angle X-ray scattering, small angle X-ray scattering, and small angle neutron scattering ay ginagamit upang alamin ang estrukturang kristalina ng mga polímero. Gel permeation chromatography naman ang ginagamit upang alamin ang number average molecular weight, weight average molecular weight, at polydispersity. Ang komposisyon ay inaalam sa paggamit ng FTIR. Ang mga katangian sa init tulad ng glass transition temperature at temperatura ng pagkatunaw ay inaalam sa paggamit ng differential scanning calorimetry at dynamic mechanical analysis. Pagkasira sa init na sinusundang ng pagsusuri sa mga pirasong natira ay isa pang teknik upang alamin ang posibleng estruktura ng polímero.
Planking
Simula noong 2011, maraming kasapi ang kinunan ang pagpa-planking sa kakaibang mga lugar tulad ng sa itaas ng poste, mga bubong at sasakyan. Pwedeng kasali sa planking ang paghilata sa isang patag na lugar, o ang pagpapanatili ng matigas na katawan habang sinusuportahan sa ilang bahagi lamang ng katawan habang ang iba naman ay nasa ere.
Kasaysayan at pinagmulan
Sinasabi ng komedyanteng si Tom Green na siya ang umimbento ng planking simula pa noong 1994. Ayon naman kina Gary Clarkson at Christian Langdon, sila ang nakaimbento nito noong taong 2000. , at naunang sumikat sa Hilangang silangang Inglatera.
Ang planking ay kumalat sa iba pang bahagi ng mundo, kung saan nakilala rin ito bilang "시체놀이" ("playing dead") (2003, Timog Korea), "à plat ventre" ("On one’s belly", France 2004),"extreme lying down" (2008, Australasia), "facedowns" (2010, Estados Unidos at Ireland),at "planking" (2011, Australya at New Zealand at sa buong mundo).
Ikinukumpara ng mga kritiko ng planking ang larong ito sa panahon ng pagkalakal ng mga Afrikanong alila at ang paraan ng paglalagay sa mga alilang ito kung saan sila ay mistulang mga tabla na nasa ilalim na bahagi ng barko, tulad ng ipinakita sa gawa ni Brookes. Subalit ayon sa propesor mula sa Unibersidad ng Pittsburgh na si Marcus Rediker, walang sadyang koneksiyon sa pagitan ng makabagong paggamit sa salitang planking at ng nakaraang kahulugan na nakakabit rito.
Teapotting
Ang teapotting ay isa sa mga maraming uri ng planking na lumitaw sa sandaling panahon matapos kumalat ang planking. Ito ay binubuo ng pagayos ng mga kamay sa anyo ng isang takure, mula sa pambatang kantang “Ako’y Isang Maliit na Takure”. Ang uring ito ay ginawa ng mga guro sa Kolehiyo ng Mortlake sa pagtatangkang gumawa ng panibagong uso matapos mapansin ang dami ng atensiyon na natanggap ng planking.
Owling
Ang owling ay isang pagbabago sa planking kung saan ang isang tao ay umuupo tulad ng isang kuwago. Una itong naipakita noong 11 Hulyo 2011 sa isang post sa social news website na reddit.
Horsemaning
Ang horsemaning ay sinasaklawan ng pagposisyon ng dalawang tao upang maganyong iisa lamang na katawan na may natanggal na ulo. Ito ay pagbabalik ng isang pauso sa paglilitrato na sumikat noong 1920s. Naisip na nagsimula ang bansag na ito sa Pugot na nangangabayo na matatagpuan sa maikling kuwento ni Washington Irving na may pamagat na The Legend of Sleepy Hollow.
Batmanning
Ang batmanning ay nangangailangan ng paglambitin nang pabaliktad.
Araw ng Pagbabayad-sala
Ang Araw ng Pagbabayad-sala (Ebreo: יום כפור, Yom Kipur; Inggles: Day of Atonement) ay ang araw ng pagsisisi sa Hudaismo. Ito ang itinuturing na pinakabanal na araw sa taong Hudyo. Ipinagbabawal sa araw na ito ang pagkain, pagligo, kosmetikos, pagsuot ng katad (kasama ang mga sapatos), pagkasal, paglapang, at pagtalik.
Kaurian:Mga banal na araw sa Hudaismo
Mahirap na kalagayan ng bilanggo
Ang dilema ng bilanggo (Ingles: prisoner's dilemma), na tinatawag din bilang mahirap na kalagayan ng bilanggo, suliranin ng bilanggo, o problema ng bilanggo, ay isang kanonikal na halimbawa ng laro na siniyasat sa teoriya ng laro na nagpapakita kung bakit ang dalawang indibidwal ay hindi maaaring makipagtulungan bagaman lumilitaw na nasa kanilang maiging interes na gawin ito. Ito ay orihinal na binalangakas nina Merrill Flood at Melvin Dresher na nagtrabaho sa RAND noong 1950. Ginawang pormal ni Albert W. Tucker ang larong ito na may sentensiyang kabayarang sa bilangguan at binigyan ito ng pangalang "prisoner's dilemma" (Poundstone, 1992). Ang klasikong halimbawa ng dilemma ng bilanggo ang sumusunod:
Ang dalawang lalake ay nahuli ngunit ang pulis ay walang sapat na impormasyon para sa kumbiksiyon(paghatol). Kasunod ng paghihiwalay ng dalawang lalake, ang pulis ay nag-alok sa parehong lalake ng parehong kasunduan-kung ang isa ay tetestigo laban sa kasama niya (dedepekto/magtatraydaor), at ang isa ay mananatiling tahimik(makikipagtulungan), ang nagtraydor ay lalaya at ang tumulong ay tatanggap ng buong isang taon na sentensiya sa bilangguan. Kung ang parehong lalake ay mananatiling tahimik, ang parehong ito ay sesentensiyahan lamang ng isang buwan sa bilangguan para sa kasong menor. Kung ang parehong ito ay magtrayder sa bawat isa, ang bawat isa ay tatanggap ng tatlong buwan na pagkabilanggo. Ang bawat bilanggo ay dapat pumili na magtraydor o manatiling tahimik. Ang desisyon ng bawat isa ay hindi alam ng isa pa. Ano ang dapat nilang gawin?
Kung ipagpapalagay dito na ang bawat manlalaro ay nababahala lamang sa pagbabawas ng kanyang panahon sa bilangguan, ang larong ito ay nagiging isang hindi sumang sero na laro kung saan ang dalawang manlalaro ay maaaring tumulong o magtraydor sa isa pa. Sa laro, ang tanging pag-aalala ng mga bilanggo ay tila ang pagpapataas ng sarili nitong gantimpala. Ang interesanteng simetria ng problemang ito ay ang lohikal na desisyon ay tumutungo sa bawat isa na magtraydor sa bawat isa bagaman ang indibidwal na gantimpala ng mga ito ay mas malaki kung ang mga ito ay makikipagtulungan.
Sa regular na bersiyon ng laro, ang pakikipagtulungan ay pinananaigan ng pagtatrayador at bilang resulta, ang tanging posibleng kalalabasan ng laro ay para sa parehong bilanggo na magtraydor sa isa pa. Kahit ano pa ang pipilian ng isang bilanggo, ang isa ay palaging magtatamo ng mas malaking kabayaran sa pamamagitan ng pagtatrayador sa isa pa. Dahil ang pagtatradyror ay palaging mapapakinabangan kesa sa pakikipagtulungan, ang lahat ng obhektibong mga bilanggo ay tila magtatraydor sa isa pa.
Sa pinalawig na anyo ng laro, ang laro ay paulit ulit na nilalaro at ang resulta, ang parehong mga bilanggo ay patuloy na may oportunidad na parusahan ang isa pa para sa nakaraang desisyon. Kung ang bilang ng beses na ang laro ay lalaruin ay alam, ang may hangganang aspeto ng laro ay nangangahulugang na sa pamamagitan ng paurong na induksiyon, ang dalawang bilanggo ay magtatraydor sa isa pa ng paulit ulit.
Sa kaswal na paggamit, ang tatak na "dilemma ng bilanggo" ay maaaring ilapat sa mga sitwasyon na hindi striktong tumutugma sa pormal na kriterya ng klasiko o paulit ulit na mga laro, halimbawa sa dalawang entidad na maaaring magtamo ng mahalagang mga kapakinabangan mula sa pakikipagtulungan o dumanas mula sa pagkabigong gawin ito ngunit malalaman lamang na mahirap o magasator ngunit hindi kinakailangang imposible na pagtugmain ang kanilang mga gawain upang matamo ang kooperasyon.
Paulit ulit na dilemma ng bilanggo
Kung ang dalawang manlalaro sa dilemma ng bilanggo ay maglalaro nito ng higit sa isang beses ng sunod sunod at naalala ng mga ito ang mga nakaraang aksiyon ng kalaban nito at binago ang mga stratehiya nito ayon dito, ang larong ito ay tinatawag na paulit ulit na dilemma ng bilanggo.
Sa karagdagan sa pangkalahatang anyo sa itaas, ang paulit ulit na bersiyon ay nangangailangan rin na ang 2A > B + C upang maiwasan ang paghaliling pakikipagtulungan at pagtatrayador na nagbibigay ng mas malaking gantimpala kesa sa mutual na pakikipagtulungan.
Ang paulit ulit na dilemma ng bilanggo ay pundamental sa ilang mga teoriya ng pakikipagtulungan at pagtitiwalang pantao. Sa pagpapalagay na ang laro ay maaaring magmodelo ng mga transaksiyon sa pagitan ng dalawang taong nangangailangan ng pagtitiwala, ang pag-aasal na pakikipagtulungan sa mga populasyon ay maaaring imodel ng isang maraming manlalarong at paulit ulit na bersiyon ng larong ito. Ito ay tinatawag ring "larong kapayapaan digmaan".
Kung ang laro ay nilaro ng eksaktong N beses at alam ito ng parehong manlalaro, kung gayon palaging teoretikal na optimal na magtraydor sa lahat ng paglalaro. Ang tanging ekwilibrium na Nash ay palaging magtraydor o dumipekto. Ang patunay nito ay induktibo: ang isa ay mabuti pang dumipekto sa huling pagkakataon nito dahil ang kalaban ay walang tsansa na parusahan ang manlalaro. Kung gayon, ang parehong manlalaro ay magtatraydor sa huling pagkakataon. Kaya, ang manlalaro ay mas mabuti magtraydor sa ikalawa sa huling pagkakataon dahil ang kalaban nito ay magtatraydor sa huli kahit ano pa ang mangyari at tuloy tuloy ito. Ang parehong ito ay lumalapat kung ang haba ng laro ay hindi alam ngunit may alam na mataas na hangganan.
Hindi tulad ng pamantayang dilemma ng bilanggo, sa paulit ulit na dilemma ng bilanggo, ang stratehiyang pagtatraydor ay kontra-intuitibo at masahol na nabibigong hulaan ang pag-aasal ng mga manlalarong tao. Gayunpaman, sa loob ng pamantayang teoriyang ekonomiko, ito ang tanging tamang sagot. Ang superrasyonal na stratehiya sa paulit ulit na dilemma ng bilanggo na may nakapirmeng N ay makipagtulungan laban sa superrasyonal na kalaban at sa hangganan ng malaking N, ang mga eksperimental na resulta ay umaayon sa mga stratehiya sa superrasyonal na bersiyon hindi sa larong-teoretiko na rasyonal na bersiyon.
Upang ang pakikipagtulungan ay lumitaw sa pagitan ng larong-teoretikong rasyonal na mga manlalaro, ang kabuuang bilang ng larong N ay dapat randoma o kahit papaano ay hindi alam sa mga manlalaro. Sa kasong ito, ang palaging pagtatraydor ay maaaring hindi palaging striktong dominanteng stratehiya kung isa lamang ekwilibrium na Nash. Sa mga resultang ipinakita ni Robert Aumann sa isang papel noong 1959, ang mga rasyonal na manlalarong paulit ulit na nakikipag-ugnayan para sa walang hanggang mahabang mga laro ay maaaring magpanatili ng kalalabasang pakikipagtulungan.
Pandaigdigang mga Gideon
thumb|right|Isang bughaw na naibubulsang Bibliyang naglalaman ng [[Bagong Tipan, Mga Salmo, at Mga Kawikaan na nagmula sa The Gideons International na nasa wikang Portuges. Nasa gawing kanan sa ibaba ang tatak ng samahan.]]
Ang The Gideons International ("Internasyunal na mga Gideon" o "Pandaigdigang mga Gideon") o GI ay isang organisasyong Kristiyanong nagpapamahagi, na walang bayad, ng mga Bibliya – ang Gideon's Bible o "Ang Bibliya ni Gideon" sa pamamagitan ng paglalagay ng mga ito sa mga hotel, ospital, paaralan, bilangguan, at mga kampo ng militar. Itinatag ang samahan noong 1899. Nasa Nashville, Tennessee sa Estados Unidos ang kanilang punong-himpilan. Nilalathala nila ang The Gideon o "Ang Gideon".
Mga kawing panlabas
Kaurian:Bibliya Kaurian:Mga salin ng Bibliya
2019
Ang 2019 (MMXIX) ay isang karaniwang taon na nagsisimula sa Martes sa kalendaryong Gregoryano, ang ika-2019 taon sa mga pagtatalagang Karaniwang Panahon at Anno Domini (AD), ang ika-19 na taon sa ika-3 milenyo, ang ika-19 na taon ng ika-21 dantaon, at ang ika-10 at huling taon ng dekada 2010.
Itinalaga ang 2019 bilang Internasyunal na Taon ng Talaang Peryodiko ng mga Elemento ng Pangkalahatang Pagpupulong ng Mga Nagkakaisang Bansa na binigay na natuon sa ika-150 amibersaryo ng pagkakalikha nito ni Dmitri Mendeleev noong 1869.
Disyembre
150px|thumb|Ang ilustrasyon ng [[SARS-CoV-2 ng COVID-19 ay sumiklab noong Disyembre 1, 2019]]
Kamatayan
thumb|140x140px|[[Henry Sy]] thumb|156x156px|[[Albert Finney]] thumb|189x189px|[[Karl Lagerfeld]] thumb|161x161px|[[Alan García]] right|thumb|160x160px|[[Mohamed Morsi]] thumb|180x180px|[[Peter Fonda]] thumb|160x160px|[[Robert Mugabe]]thumb|168x168px|[[Jacques Chirac]]
Mababang Paaralan ng Camarin D
Ang Mababang Paaralan ng Camarin D (Camarin D Elementary School) ay isang paaralan sa Caloocan, Pilipinas. Itinatag ito noong 1981.
Sakura-sō no Pet na Kanojo
Ang Sakura-sō no Pet na Kanojo (さくら荘のペットな彼女) ay isang seryeng magaang nobela na likha ni Hajime Kamoshida at nilarawan ni Kēji Mizoguchi. Labindalawang bolyum ang nilimbag ng ASCII Media Works mula Enero 2010 hanggang Hulyo 2013; isa pang bolyum ang nakatakdang ilabas. Isang manga na nilarawan ni Hōki Kusano sa magasin na Dengeki G's Magazine. Isang drama CD ang nilabas noong 28 Hunyo 2012. Isang seryeng anime ang pinalabas na gawa ng J.C.Staff ang pinalabas mula Oktubre 2012 hanggang Marso 2013.
Balangkas
Ang Dormitoryong Sakura ay isang dormitoryo na kaakibat ng Suimei University of the Arts o Suiko, kung nakatira ang mga kakaibang mga estudyante. Pagkatapos alisin sa kanyang dormitoryo dahil nag-alaga siya ng isang ligaw na pusa, si Sorata Kanda ay lumipat sa Dormitoryong Sakura. Pagkalipas ng ilang panahon, dumating si Mashiro Shiina, isang sikat na karikaturista na hindi kayang alagaan ang kanyang sarili. Dahil nito, napilitan si Sorata na alagaan si Mashiro.
Magaang nobela
Ang Sakura-sō no Pet na Kanojo ay nagsimula bilang isang serye ng mga magaang nobela na gawa ni Hajime Kamoshida at nilarawan ni Kēji Mizoguchi. Labindalawang bolyum ang nilambag ng ASCII Media Works sa kanilang imprint na Dengeki Bunko—sampung pangunahing nobela at dalawang koleksiyon ng mga maikling kuwento—mula 10 Enero 2010 hanggang 10 Hulyo 2013. Isa pang koleksiyon ng mga maikling kuwento ang nakatakdang ilabas.
Manga
Isang manga na nilarawan ni Hōki Kusano noong Abril 2011 sa magasin ng ASCII Media Works na Dengeki G's Magazine. Ang unang bolyum na tankōbon ay nilabas noong 27 Oktubre 2011.
Anime
Isang seryeng anime sa direksiyon ni Atsuko Ishizuka na gawa ng J.C.Staff ay inere sa Hapon mula 9 Oktubre 2012 hanggang 26 Marso 2013 sa Tokyo MX. Inilabas ng kompanyang Sentai Filmworks ang anime sa Hilagang Amerika. Pinalabas rin ang anime sa website na Crunchyroll.
Nobelang biswal
Isang nobelang biswal na gawa ng Netchubiyori at nilimbag ng ASCII Media Works ay nilabas sa PlayStation Portable at PlayStation Vita sa Hapon noong 14 Pebrero 2013.
Pagtanggap
Iniulat ng Mainichi Shimbun noong Abril 2011 na mahigit 850,000 na kopya ng nobelang biswal ang nabenta sa Hapon.
Efren Reyes (paglilinaw)
Ang Efren Reyes ay maaaring tumukoy sa mga sumusunod:
Unya
Ang unya (Ingles: onycha, operculum) ay isang uri ng pabango na nakukuha mula sa mga sahing ng mga suso, partikular na ang mula sa panakip sa kabibeng-bahay ng mga susong ito. Ginagamit ito sa paggawa ng mga insenso.
Kilala rin sa tawag na Blatta Byzantina, kahawig ang unya ng mga kuko at gumaganap na natitiklop na palapa ng ilang mga kuhol katulad ng Onyx marinus, Strombus lentiginosus, at Unguis odoratus. Ito ang pang-taas na bahagi ng kabibeng tinatawag na Conchylium (Latin.
Iba't iba ang hugis at laki ng mga kabibeng ito, ngunit katulad ng isang kuko ng mga ibong mandaragit (lawin, agila, buwitre, at iba pa) ang kanilang pankalahatang hugis, na pinagmulan ng pangalang Unguis odoratus. Nagmula ang pangalang Blatta Byzantina mula sa pinanggalingan nila: karaniwang nakukuha sila mula sa Constantinople, ang dating Byzantium.
Noong unang panahon, ginagamit ang mga unya bilang pabango (mga spice, o panimpla ng amoy). Pinapahiran sila ng mga solusyong alkali na inihanda mula sa mapait na vetch para matanggal muna ang mga impuridad o mga hindi kailangang dumi. Pagkatapos, ibinababad sila sa mga permentadong katas ng mga bungang berry ng palumpong na Caper, o kaya sa isang matapang ng puting alak, upang mapalakas pa ang kanilang kabanguhan.
Isang mabangong komponente ang unya, kasama ng mga kaparis na bahagi ng mga estakte, galbanum, at kamanyang, ng mga itinuturing na banal na insensong ginagamit sa mga templo sa Exodus ng Biblia. Hindi ginagaya ang mga pormularyong ito na pang banal na insenso at langis para sa mga hindi-sagradong paggamit.
Garry Kasparov
Si Garry Kasparov (Га́рри Ки́мович Каспа́ров; ) (ipinanganak bilang Garry Kimovich Weinstein noong 13 Abril 1963, sa Baku, Sobyet na Sosyalistang Republika ng Azerbaijan, Unyong Sobyet; Azerbaijan sa kasalukuyan) ay isang Rusong dating kampeon ng ahedres, kadalasang pinupuri bilang pinakamagaling na manlalaro sa kasaysayanng ahedres. Isa rin siyang manunulat at aktibista.
Si Kasparov ay naging pinakabatang kampeon noong 1985. Napasakamay niya ang opisyal na titulo ng FIDE hanggang 1993, nang ang isang alitan sa FIDE ay nagtulak sa kanya upang magtatag ng isang karibal na organisasyon, ang Asosasyon ng Propesyonal na Ahedres. Pinanghawakan niya ang kanyang klasikong titulo hanggang sa matalo siya ni Vladimir Kramnik noong 2000. Kilala din siya bilang ang kauna-unahang kampeon ng ahedres na natalo sa isang laro laban sa isang makina, nang matalo siya ng makinang pinangalanang Deep Blue noong 1997.
Kabilang sa kanyang mga natamo sa ahedres ay ang pagiging pinakamagaling sa daigdig sang-ayon sa sistemang Elo halos tuluy-tuloy mula 1986 hanggang sa pagreretiro noong 2005 at ang paghawak sa pinakamataas na puntos na 2851. Mayroon rin siyang tala sa kanyang mga sunud-sunod na tagumpay sa mga torneo.
Ipinahayag niya ang kanyang pamamaalam mula sa propesyonal na ahedres noong 10 Marso 2005, upang pagtuunan ng pansin ang politika at panitikan. Itinatag niya ang Nagkakaisang Kilusan ng Mamamayan at sumali sa Ang Isa pang Rusya, isang koalisyong salungat sa pamamalakad ni Vladimir Putin. Kumandidato siya sa halalang pampangulo sa Rusya noong 2008, ngunit nang maglao'y umatras. Kilala sa kanluran bilang kasalungat ni Putin, ang kanyang supporta sa Rusya ay mababa.
Proyektong Bojinka
Sa kabila ng maingat na pagpapalano at kakayahan ni Ramzi Yousef, naabala ang planong Bojinka makaraang pumukaw sa pansin ng pulisyang Pilipino ang isang sunog na sanhi ng mga kimikal noong Enero 6 at Enero 7, 1995. Isang tao ang napatay sa kurso ng plano - isang pasahero na nakaupo malapit sa isang bombang nitrogliserina na nasa eroplano ng Philippine Airlines Flight 434 - ngunit mayroong mga aral na tila ginamit ng mga nagplano ng mga atake ng Setyembre 11, 2001 na naganap sa Estados Unidos, partikular na ang sa World Trade Center sa Lungsod ng New York, sa Pentagon, at sa kapatagan malapit sa Shanksville sa Somerset County, Pennsylvania.
Nagmula sa Al-Qaeda ang salaping humantong sa mga kamay ng mga nagplano. Isang pandaigdigang organisasyong Muslim na jihadi ang Al Qaeda na may punong-himpilan sa Sudan.
Kaurian:Terorismo Kaurian:Kasaysayan ng Pilipinas Kaurian:Kasaysayan ng Estados Unidos Kaurian:Islam
Sidra
thumb|Ang sidra ng mansanas (nasa kaliwa) na inihahambing ang anyo sa karaniwang katas o inuming [[yago ng mansanas|yago (nasa kanan) mula sa mansanas.]]
Ang sidra o sidra ng mansanas (Ingles: cider, binibigkas na /say-der/) ay tawag sa isang uri ng katas na nagmumula sa mansanas. Naiiba ito mula sa yago ng mansanas.
Operasyon ng pagpapalit ng kasarian
Ang siruhiya (o operasyon) ng pagpapalit ng kasarian ay ang pagoopera ng ari kung saan pinapalitan ang ari ng lalaki at ginagawang katulad ng ari ng sa babae, o kaya pagpapalit ng ari ng babae at gawing katulad ng sa lalaki. Kapag binago ang ari ng lalaki sa ari ng babae, ang ari ng lalaki ay tinatanggal at ang balat dito ay binabaliktad, isang pagaspas para sa pagrereserba ng dugo at magbigay ng ugat para malabas ang isang puke. Habang nasa operasyon, ang iba ay nagpapa-hormone replacement therapy at nagpapatanggal ng mga buhok sa muka. Ang iba naman ay nagpapa- facial feminization surgery at iba pang mga paraan para lubusan maging mukang babae ang isang lalaki.
Kasaysayan
Si Lili Elbe ang kinikilalang unang nakatanggap ng mga pasyenteng nais magopera ng ari sa Germanya noong 1930. Siya ay nakatanggap ng limang operasyon, ang isa ay sa penectomy at orchiectomy, ang isa ay inilaan para sa obaryo, ang dalawaay para matanggal ang obaryo pagkatapos ng transplant rejection at vaginoplasty. Gayunpaman, siya ay namatay pagkatapos ng tatlong buwan pagkatapos ng kanyang ika-limang operasyon. Si Christine Jorgensen ay ang pinakasikat sa mga nakaranas ng operasyon na ito. Ang operasyon ay naganap sa Denmark noong 1952. Siya ay may malakas na paninindigan sa mga karapatan ng mga bisexual na tao. Ang isa pang sikat na tumanggap ng operasyon na ito ay si Renee Richards. Naganap ang operasyon sa kanya noong 1970s at tagumpay siya sa paglabang sa mga tao na dumaan sa operasyon na ito na tanggapin ang kanilang bagong kasarian. Samantala, ang unang operasyon na ganito sa Estados Unidos ay naganap noon 1966 sa Johns Hopkins University Medical Center. Ang unang doctor na gumawa ng nasabing operasyon sa Estados Unidos ay si Dr. Elmer Belt. Pero tinigil din niya ang pagsasagawa ng mga operasyon noong huling parte ng 60’s.
Saklaw at pamamaraan
Ang pinakakilalang surgery ay ang mga nagbabago ng itsura ng ari ng pasyente na kilala din bilang genital reassignment surgery or genital reconstruction surgery (GRS). Gayunpaman, ang kahulugan ng sex reassignment surgery ay nilinaw ng organisasyon ng mga eksperto sa medisina, ang World Professional Association for Transgender Health o WPATH, na mas palawakin pa ang mga paraan na isinasagawa bilang parte ng paggagamot sa "gender dysphoria", "transsexualism" o "gender identity disorder".
Ang lumalaking bilang ng mga pampubliko at pampribadong health insurance plans sa Estados Unidos ngayon ay naglalaman na ng mga benepisyo na may kaugnayan sa sex reassignment surgery tulad ng genital reconstruction surgery, chest reconstruction, breast augmentation, at hysterectomy. Noong Hunyo 2008, idineklara ng American Medical Association House of Delegates na ang pagbabalewala sa mga pasyenteng mayroong Gender Identity Disorder ay diskriminasyon. Sinabi din nila na sinusuportahan ng AMA ang mga pampubliko at pampribadong health insurance bilang parte ng paggagamot sa mga taong mayroong Gender Identity Disorder. Maraming iba pang organisasyon ay nagpahayag din ng katulad ng AMA, kasama na ang WPATH, American Psychological Association, at National Association of Social Workers.
Pagkakaiba sa pagitan ng trans women at trans men Ang uri ng surgery na isinasagawa sa pagpapalit ng ari ng mga kababaihan at kalalakihan ay naiiba sa ibat-ibang aspeto, sa kabila ng pangkasalukuyang kalinangan sa larangan ng medisina. Para sa mga kalalakihan na nais maging babae, ang pagpapalit ng ari ay natatamo sa pamamagitan ng pagputol ng ari ng lalaki at paggawa ng pwerta sa pamamagitan ng paglilipat ng mga sensational nerve endings sa balat ng tinanggal na ari samantalang sa kaso ng mga babaing nais maging lalaki, ang isinasagawang operasyon ay ang paglalagay ng ari ng lalaki. At sa parehong kaso, ang pagoopera ay maaari ding dagdagan sa pamamagitan ng iba’t ibang paraan tulad ng orchiectomy or vaginectomy. Ayon sa WPATH, ang pagpapalit ng kasarian ay maaaring sumailalim sa iba’t ibang klase ng non-genital surgical procedures at alinman sa mga ito ay ikinokonsidera bilang “sex reassignment surgery” kapag isinagawa bilang isang parte ng operasyon.
Mga medikal na konsiderasiyon
Ang mga taong may HIV at hepatitis C ay nahihirapan na makahanap ng doctor na magoopera sapagkat karamihan ay ayaw. Maraming surgeon ang nagoopera sa kanilang mga pribadong klinik lamang at hindi nila kayang akuin ang mga posibleng komplikasyon kung magopera man sila ng mga may ganitong sakit. Ang iba naming pumapayag na magopera sa mga taong mayroong HIV at hepatitis C ay naniningil ng mas malaking bayad at ang iba naman ay pinipiling itapon na ang mga ginamit na instrumento sa mga taong may sakit na nagpaopera. Ngunit para sa maraming propesyonal, ang pagtanggi sa mga nais magpaopera dahil lamang sa pagkakaroon ng HIV at hepatitis C ay kawalan ng pagkapropesyonal. Ang iba pang kondisyon tulad ng diabetes, abnormal blood clotting at obesity ay hindi naman nagkakaroon masyado ng problema sa paghahanap ng surgeon na marami ng karanasan. Ngunit ang kanilang kondisyon ay nagpapataas ng anesthetic risk at mga komplikasyon pagkatapos ng kanilang operasyon. Maraming surgeon naman ang nagpapayo sa mga overweight na pasyente na magbawas muna ng tibang bago sumailalim sa operasyon at ang mga naninigarilyo ay kailangang tumigil manigarilyo bago at pagkatapos ng kanilaang operasyon.
Mga resulta
Maaaring magkaroon ng posibilidad na mabuntis ang mga transgender na nagpaopera kung mayroong magbibigay donasyon ng uterus na makakayang magdala ng isang sanggol sa sinapupunan na hindi naaapektuhan ang sanggol kahit na may anti-rejection drugs. Ang DNA ng donasyon na ovum ay maaaring palitan ng DNA ng nagpaoperang transgender. Sinasabing balang araw ay magiging possible na rin ito kahit walang gamitin na anti-rejection drugs.
Katas ng mansanas
Ang katas ng mansanas ay maaaring tumukoy sa:
480i
Ang 480i ay ang simple o pinapayak na pangalan para sa mode ng bidyo na gumagamit ng standard-definition na digital na telebisyon. Ginagagamit ang 480i sa Karibe, Myanmar, Hapon, Timog Korea, Taiwan, Pilipinas, at karamihan ng mga bansa sa Timog at Hilagang Amerika (maliban sa Arhentina, Paraguay at Uruguay). Tumutukoy ang 480 sa patayong resolusyon na nangangahulugang 480 mga linya, at tumutukoy naman ang i sa resolusyong interlaced.
Kaurian:Telebisyon
Paladina
<templatestyles src="Module:Infobox/styles.css">
Ang Paladina ay isang comune (komuna o munisipalidad) sa Lalawigan ng Bergamo sa rehiyon ng Lombardia, hilagang Italya, na matatagpuan mga 45 km hilagang-silangan ng Milan at mga 5 km hilagang-kanluran ng Bergamo.
Ang Paladina ay may hangganan sa mga sumusunod na munisipalidad: Almè, Almenno San Bartolomeo, Almenno San Salvatore, Bergamo, Sorisole, at Valbrembo. Ang bahagi ng teritoryo ng Paladina ay kasama sa Parco dei Colli di Bergamo at tinatawid ng ilog Quisa.
Kasaysayan
Ang mga unang palatandaan ng presensiya ng tao sa teritoryo ay tila nagmula noong prehistorya, nang ang mga tiyakad na paninirahan ay naganap sa pampang ng ilog ng Brembo.
Ang unang permanenteng paninirahan ay nagmula sa panahon ng dominasyon ng mga Romano nang ang maliliit na matatag na pamayanan ay binuo na pinapaboran ng posisyong teritoryal, malapit sa kabesera at matatagpuan sa dating tinatawag na Val Breno, sa pagitan ng ilog ng Brembo at ng mga burol na lumiliit sa gilid ng mataas na lungsod ng Bergamo.
Sa makasaysayang panahon na iyon ay itinayo ang ilang maliliit na palasyo sa nayon, bilang resulta ng madalas na pagdaan ng mga kinatawan ng imperyal na madalas na isinasagawa ang kanilang negosyo sa mga lugar na ito.
Ayon sa ilang mga pag-aaral, ang toponimo ay maaaring magmula sa kalagayan ito, kung saan ang palasyo ay isinalin sa kalaunan sa palatinum. Ang iba pang mga agos ng pag-iisip ay makikita ang etimolohikal na pinagmulan ng pangalan sa terminong mga tiyakad, bilang memorya ng mga unang pamayanan.
BUKLOD Center, Inc
Ang Buklod Center, Inc. ay isang di-gobyernong organisasyon sa Pilipinas na naglalaan ng edukasyon, kabuhayan, impormasyon tungkol sa prostitusyon, at nagsisikap na iligtas ang mga bata at babae mula sa karahasan.
Deskripsiyon
Ang Buklod Center ay itinatag sa Lungsod Olongapo noong 1997 bilang kanlungan ng mga babaeng nasa prostitusyon sa dating US Subic Bay Naval Base. Ito ay binuo ng mga babaeng galing mismo sa mga bar at klab, at iba't ibang di-gobyernong samahan ng kababaihan.
Ito ay aktibong nangampanya sa pagpapaalis ng mga base militar ng Estados Unidos sa bansa at ngayon ay mahigpit na ipinaglalaban ang pagpapawalang-bisa ng Visiting Forces Agreement na nagpaparami ng mga babaeng sumusuong sa prostitusyon. Sinisikap din nitong patatagin at iahon ang komunidad ng mga sex worker at mga anak nito.
Ang Buklod Center ay kasapi ng Coalition Against Trafficking of Women – Asia Pacific, na nagbibigay ng tulong-panghukuman sa mga biktima ng prostitusyon. Nagkakanlong na rin ito ngayon ng mga batang biktima ng karahasan.
Women's Political Collective
Sa Filipino, ang Women's Political Collective ay tinatawag na "Kolektibong Pulitikal ng mga Kababaihan". Ito ay isang samahan na nagtataguyod ng mga isyu ng mga kababaihan sa larangan ng pulitika at naglalayong mapalakas ang kanilang boses at pakikibaka sa mga usapin ng katarungan, kalayaan at pantay na pagkakataon.
Emtunga, Suwesya
Ang Emtunga ay isang pamayanan sa Bayan ng Vara, Lalawigan ng Västra Götaland, Suwesya na may 273 mamamayan noong 2010.
Standard-definition television
Ang SDTV (daglat sa Ingles: standard-definition television) ay isang sistema ng telebisyon na hindi tinuturing na HDTV (high-definition television) tulad ng 720p, 1080i, 1080p, 1440p, 4K UHDTV, at 8K UHD; o EDTV (enhanced-definition television) 480p. Ang dalawang karaniwang uri ng SDTV signal ay ang 576i, kasama ang 576 na interlaced na mga linya ng resolusyon, na hinango mula sa mga gawang-Europeo na sistemang PAL at SECAM; at 480i na nakabatay sa sistemang Amerikanong NTSC (National Television System Committee).
Bianco
Ang Bianco ay isang bayan at komuna sa Kalakhang Lungsod ng Regio de Calabria, sa Katimugang Italya. Ito ay isang bayan sa tabing dagat at isang tanyag na resort pangturista. Ang mga pangunahing tanawin ay ang mga labi ng isang matandang abadia at mga pook na may mag guho isang Romanong bahay.
Angono
Ang Angono ( pagbigkas: a•ngó•no) ay isang Unang Klaseng bayan sa lalawigan ng Rizal, Pilipinas. Ito ay nasa 30 km silangan ng Maynila. Ayon sa, ito ay may populasyon na sa may  na kabahayan.
Itinatag ito bilang isang pueblo noong 1766 at naging bayan noong 1935. Natamasa nito ang kaunlaran sa paglipas ng panahon. Nagsimula ito bilang isang maliit na bayang nagsasaka at nangingisda, ngunit umunlad sa isang makabagong bayan na nagkaroon ng madaming maliliit at katamtamang laking mga negosyo, na karamihan ay mga bangko na nagsitayo ng mga sangay sa bayan. Ang mga sikat na fastfood at iba pang mga establisyamento ay nagkaroon din ng mga sangay. Ang bayan ay may makabagong sistemang pangtelekomunikasyon, na nagbibigay ng serbisyo sa hattinig (telepono), Cable TV, serbisyong internet atbp.
Kilala rin ang bayan ng Angono bilang Kabisera ng Sining ng Pilipinas. Tahanan ito ng dalawang Pambansang Artista ng Pilipinas, si Carlos V. Francisco para sa Pagpipinta (1973) at Lucio D. San Pedro para sa musika (1991). Kilala rin ang bayan dahil sa pinakamatandang gawa ng sining sa Pilipinas, ang Angono Petroglyphs subalit ito ay nasa hangganan ng Angono, Binangonan at Antipolo sa lalawigan ng Rizal.
May mangilan-ngilang na tanghalan ng sining at istudiyo sa Angono at ito ang talaan ng iba sa kanila:
Si Papa Clemente I, na mas kilala bilang San Clemente, ay ang santong patron ng Angono at ng karamihan ng mga bayan sa Pilipinas, ay isang pista na pinagdiriwang taon-taon. Ang pagdiriwang na ito tuwing Nobyembre 23 ay pinapaganda ng mga prusisyon na kilala bilang "pagoda", at dinadaluhan ng mga katututbo at ng mga turista.
Mga barangay
Ang bayan ng Angono ay nahahati sa 10 mga barangay.
Demograpiko
Noong senso 2015, ang populasyon ng Angono, ay 113,283 katao, na may kapal na 4,300 katao kada kilometro kuwadrado o 11,000 katao kada milya kuwadrado.
Gwanghwamun
Kasaysayan
Unang itinayo ang Gwanghwamun noong 1935 bilang pangunahing tarangkahan ng Palasyo ng Gyeongbokgung, ang pangunahin at pinakamahalagang palasyo ng hari noong Dinastiyang Joseon. Noong sumalakay ang mga Hapones, nasilab iyon at naiwang nasira sa loob ng halos 250 taon.
Muling itinayo ang Gwanghwamun noong 1867 kasabay ng iba pang bahagi ng Gyeongbokgung sa ilalim ng utos ni Rehenteng Daewongun noong paghahari ni Emperador Gojong. Nakatayo ang naturang tarangkahan hanggang 1926 nang ipasira ito ng pamahalaan ng Hapon at iniurong na lang sa timog-silangang ng kasalukuyang kinalalagyan ng Pambansang Liping Museo ng Korea upang magbigay-daan sa Gusali ng Hapones na Gobernador Heneral.
Tuluyang nasira ng Digmaang Koreano ang mala-kahoy na estruktura ng Gwanghwamun, at nakalatag ang pundasyong bato nito sa tuluyang pagkawasak at pagwalang-bahala. Noong pamumuno ni Park Chung-hee noong 1963, muling ibinalik ang pundasyong bato nito sa harapan ng Gusali ng Hapones na Gobernador Heneral. Muling itinayo ang mala-kahoy na estruktura nang pa-konkreto, habang isinulat sa Hangul ni Park mismo ang lagda sa Gwanghwamun. Nanatili bilang konkretong tarangkahan ang Gwanghwamun hanggang 2006.
True Beauty
Ang True Beauty ay isang palabas sa telebisyon sa Timog Korea ng tvN.
Oh, Inverted World
Oh, Inverted World ang debut studio album ng American indie rock band na The Shins, na inilabas noong Hunyo 19, 2001 sa kritikal na pag-akit. Ang Omnibus Records ay naglabas ng paunang pagtakbo ng vinyl na ipinamamahagi ni Darla. Itinala ulit ng Sub Pop Records ang vinyl, ngunit ang logo ng Sub Pop ay lilitaw lamang sa mga susunod na pagpindot.
Gwanghwamun
Restorasyon
Layunin ng kama-kailang pagpapanumbalik ang ibalik ang Gwanghwamun sa pangunahing pangkahoy na pagsasa-buo habang binibigyang ng mariing atensyon ang pangkasaysayang pagkakatugma nito. Muling nilikha ang makapal na tablang may pangalan ng Gwanghwamun sa pamamagitan ng pagsusuri ng mga larawan ng babasaging tabla na may sentenaryo na ang katandaan, habang ibinalangkas ang mala-kahoy na estruktura mula sa planong nilikha ng Pamahalaang Kolonyal ng Hapon noong 1925. Mahigpit na ipinagbawal ang paggamit ng inangkat na mga kahoy sa muling paglikha ng mga pangkasaysayang gusali ng Korea.
Binuksan ang Gwanghwamun sa madla noong Agosto 15, 2010 bilang paggunita sa Gwangbokjeol, o ang Araw ng Pagpapalaya ng Korea. Nagkakahalaga ang proyekto ng higit-kumulang ₩ 28 bilyon. Inilabas din sa naturang araw ang bagong tablang may pangalan sa pinanumbalik na Gwanghwamun. Nakabatay sa Hanja na nilagyang-titik ni Im Tae-young ang pangalan sa tabla.
Baraha
thumb|Ilan sa tipikal na Anglo-Amerikanong baraha mula sa tatak na Bicycle.
Ang baraha ay isang piraso ng natatanging hinandang mabigat na papel, manipis na karton, o manipis na plastik, na nilagyan ng bilang at simbolo, may naiibang mga paksa at ginagamit bilang isa sa mga magkakasamang baraha upang makapaglaro ng mga larong baraha. Karaniwang kasing laki ng palad ang mga baraha para madaling hawakan at kadalasan itong gawa sa plastik simula noong kalagitnaan ng ika-20 siglo.
Anak ng Bulkan
thumbnail|250px|Poster ng Anak ng Bulkan noong 1959
Ang Anak ng Bulkan ay isang pelikula na pinag-bidahan nang yumaong Fernando Poe Jr., Ace Vergel at Edna Luna, patungkol sa isang dambuhalang ibon na namumugad sa bunganga ng Bundok Apo. Sang ayon sa mga lokal na mamamayan, umuusok ang tuktok ng Apo dahil ang mga anito ay nagagalit sa abusong pangangahoy ng mga masasamang-loob sa paanan at kapaligiran ng bundok. Pinaniniwalaan na ang Apo ay maghahasik ng lagim at ilalabas nito ang isang halimaw na ibon na papatay sa taong bayan upang sila ay madisiplina at matuto laban sa pag-aabuso sa inang kalikasan. Sa madaling salita, sumabog ang bundok Apo, dumaloy ang laba sa bibig ng bulkan at kasama sa pagsabog ay isang napakalaking itlog na gumulong at natigil sa bahay ng isang bata. Ang sisiw na laman itlog ay isang Agila na inalagaan at napalaki ng bata. Naging mabuti silang magkaibigan. Dito unang lumabas sa isang pelikula bilang batang artista ang yumaong si Ace Vergel.
Yago ng mansanas
Ang yago ng mansanas o hugo ng mansanas (Ingles: apple juice, Kastila: jugo de manzana) ay ang katas na nagmumula sa mga mansanas. Wala itong alkohol at lasang matamis dahil sa mga likas na mga asukal ng mga prutas. Nakagagawa ng sidra at mga kalbado mula rito. Ilang uri ng mga sidra at lahat ng uri ng mga kalbado ang naglalaman ng mga alkohol na etanol.
Kaurian:Inumin
Aquilonia, Campania
Ang Aquilonia ay isang komuna sa lalawigan ng Avellino, bahagi ng rehiyon ng Campania sa katimugang Italya. Ito ay matatagpuan sa bulubunduking lupain sa silangang bahagi ng lalawigan, sa taas na 750 m.
Kasaysayan
Tinawag ng mga Lombardo ang bayan bilang Carbonara o Carunar, diumano ay dahil ang pangunahing lokal na hanapbuhay ay paggawa ng uling. Noong 1861, pagkatapos ng pag-iisa ng Italya, ang bayan ay pinalitan ng pangalan na Aquilonia batay sa isang ika-16 na siglong palagay na ito ang pook ng Labanan ng Aquilonia sa pagitan ng Roma at ng mga Samnita.
Noong 23 Hulyo 1930 isang malakas na lindol ang sumira sa bayan, at ito ay muling itinayo sa isang mas mataas na lokasyon sa malapit.
Heograpiya
Matatagpuan sa silangang bahagi ng lalawigan, malapit sa Basilicata, may hangganan ang Aquilonia sa mga munisipalidad ng Bisaccia, Calitri, Lacedonia, Melfi, Monteverde, at Rionero in Vulture.
Kambal na bayan — kapatid na lungsod
Ang Aquilonia ay kambal sa:
Terranuova Bracciolini
Ang Terranuova Bracciolini ay isang komuna (munisipalidad) sa Lalawigan ng Arezzo sa rehiyon ng Tuscany ng gitnang Italya, na matatagpuan mga 35 km timog-silangan ng Florencia at mga 25 km hilagang-kanluran ng Arezzo.
Ang Terranuova Bracciolini ay may hangganan sa mga sumusunod na munisipalidad: Castelfranco Piandiscò, Castiglion Fibocchi, Laterina Pergine Valdarno, Loro Ciuffenna, Montevarchi, at San Giovanni Valdarno.
Kilala sa kasaysayan bilang Terranuova lamang, ang munisipalidad ay ang lugar ng kapanganakan noong 1380 ng sikat na sinaunang humanist na si Poggio Bracciolini, kung saan pinalitan ito ng pangalan noong 1862.
Supot ng bayag
Ang Supot ng Bayag ay ang ipormal na kahulugan sa pormal na tawag mula sa opisial na tagalo na Scroto. Ang "scroto" ay isang organong reproductivo naka balot na mala sako anglarawan sa bayag na parte ng katawan ng mga lalaki.
Paglalarawan
Ang scroto ay dalawang tissiu ng balat parte ng organong reproductivo na ma tatagpoan lamang sa maga lalaki. Ang scroto ay tina takpan ang bayag na nag producto ng semenia mula sa loob ng kabuuan. Itinatakpan nito ang loob ng bayag para pag silbihang bilang mangayon ng bayag.
Ang scroto ay madalas na kulubot na tissiu o balat ng bayag sa dahilan na ito'y parating nasa masikip at hindi gaanong kalaki na espacio sa ilalim ng titi ng tao sa mga lalaki. Ngunit gayun man, ang scroto ay ni lalaman din ng naka pulupot na organong sa loob nito sa bayag at tina tawag na vas deferens (sa Ingles). Sa loob ng scroto ay ang gawaan ng sperma ng lalaki at magiging semenia pag katapos ng proceso.
Ang mga scroto ay ma lambot at conectado sa piesa nag mumula sa titi na galing sa structura ng buto pelvic sa pagkat ang titi ay nag mumula at laylay sa mga massel at mga parte ng katawan nito. Mga titi ng tao ay daluyan ng dugo mula sa ibang parte ng katawan at ito'y ginagamit para maka labas/tudlain ng semenia at sperma mula sa titi at bayag.
Balat (paglilinaw)
Ang salitang balat ay maaaring tumukoy sa mga sumusunod:
Silas Marner
Ang Silas Marner: The Weaver of Raveloe o "Si Silas Marner: Ang Manghahabi ng Raveloe" ay isang madramang nobela ni George Eliot (ang katawagang ito ay ang pangalang pampanitikan ni Mary Ann Evans) na unang nalathala noong 1861.